इलाहाबाद. मुट्ठीगंज में स्थित माया प्रेस में शनिवार को अचानक आग लग गई। आग की लपट उठती देख मोहल्ले में अफरा-तफरी मच गई। स्थानीय लोगों ने घटना की सूचना फायर ब्रिग्रेड को दी। इसके बाद आग बुझाने के लिए कई गाडियां मौके पर पहुंची। इसके बाद माया प्रेस की छत पर चढ़कर फायर बिग्रेड के लोगों ने आग बुझाने के लिए काफी देर तक मशक्कत की, जिसके बाद आग पर काबू पाया जा सका।
शॉर्ट सर्किट से आग लगने की आशंका
आग लगने से माया प्रेस के अंदर की वायरिंग और कुछ सामान आदि जलकर राख हो गए। थाना प्रभारी मुट्ठीगंज इंद्रदेव ने बताया कि समय से फायर ब्रिग्रेड के लोग प्रेस में पहुंच गए थे। इसकी वजह से आग आसपास के मकानों में नहीं फैल पाई। अनुमान है कि शॉर्ट सर्किट के कारण आग लगी है। वहीं जिस समय आग लगी, उस समय माया प्रेस की तरफ से जाने वाली गाड़ियों को रोक दिया गया। मौके पर पहुंचकर मुट्ठीगंज थाने की पुलिस ने यातायात संचालन के लिए रूट डायवर्ट कर दिया।
काफी अरसे बंद है माया प्रेस
बता दें कि मित्र प्रकाशन जिसे माया प्रेस के नाम से जाना जाता है, काफी अरसे से बंद पड़ा है। एक समय में यहां से माया पत्रिका, मनोहर कहानियां, सत्यकथा, मनोरमा आदि मशहूर पत्रिकाएं प्रकाशित होती थीं। इस प्रेस की स्थापना स्व. क्षितिन्द्र मोहन मित्र उर्फ माया बाबू ने की थी। मित्र प्रकाशन से गंगा-यमुना साप्ताहिक समाचार पत्र भी प्रकाशित होता था। ज्ञानपीठ के पूर्व निदेशक रवींद्र कालिया उसके संपादक रह चुके हैं।
आगे की स्लाइड्स में देखिए, फोटोज...
hin_Deva hin_Deva hin_Deva mag_Deva hin_Deva hin_Deva